CELEX: 31990R0770
Language: hr
Date: 1990-03-29 00:00:00
Title: Uredba Komisije (Euratom) br. 770/90 od 29. ožujka 1990. o utvrđivanju maksimalne dopuštene razine radioaktivne kontaminacije hrane za životinje nakon nuklearne nesreće ili bilo kojeg drugog radiološkog izvanrednog događaja

15/Sv. 006
            
            
               HR
            
            
               Službeni list Europske unije
            
            
               4
            
         31990R0770
   
               L 083/78
            
            
               SLUŽBENI LIST EUROPSKE UNIJE
            
            
               29.03.1990.
            
         
      UREDBA KOMISIJE (EURATOM) br. 770/90
   od 29. ožujka 1990.
   o utvrđivanju maksimalne dopuštene razine radioaktivne kontaminacije hrane za životinje nakon nuklearne nesreće ili bilo kojeg drugog radiološkog izvanrednog događaja
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (Euratom) br. 3954/87 od 22. prosinca 1987. o utvrđivanju maksimalne dopuštene razine radioaktivne kontaminacije hrane i hrane za životinje nakon nuklearne nesreće ili bilo kojeg drugog radiološkog izvanrednog događaja (1), kako je izmijenjena Uredbom (Euratom) br. 2218/89 (2), a posebno njezin članak 7.,
   budući da je, u skladu s Uredbom (Euratom) br. 3954/87, Komisija dužna usvojiti maksimalne razine radioaktivne kontaminacije koje se trebaju primjenjivati na hranu za životinje;
   budući da je konzultirana skupina stručnjaka koju je imenovao Znanstveni i tehnički odbor u skladu s člankom 31. Ugovora o osnivanju Europske zajednice za atomsku energiju;
   budući da razmatranje relativnih količina pojedinačnih radionukleida koji bi mogli biti ispušteni u slučaju nuklearne nesreće zajedno s njihovim poluvremenima raspadanja i prijenosa s hrane za životinje na proizvode životinjskog podrijetla dovodi do zaključka da su maksimalne dopuštene razine radioaktivne kontaminacije hrane za životinje potrebne samo za izotope cezija;
   budući da su mjere predviđene ovom Uredbom u skladu s mišljenjem ad hoc Odbora osnovanog Uredbom (Euratom) br. 3954/87,
   DONIJELA JE OVU UREDBU:
   Članak 1.
   Maksimalne dopuštene razine radioaktivne kontaminacije hrane za životinje utvrđene su u Prilogu.
   Članak 2.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. ožujka 1990.
      
         
            Za Komisiju
         
         Carlo RIPA DI MEANA
         
         
            Član Komisije
         
      
   
   
      (1)  SL L 371, 30.12.1987., str. 11.
   
      (2)  SL L 211, 22.7.1989., str. 1.
   PRILOG
   Maksimalne dopuštene razine radioaktivne kontaminacije (cezij-134 i cezij-137) hrane za životinje
   
               Životinja
            
            
               Bq/kg (1)
                   (2)
               
            
         
               Svinje
            
            
               1 250
            
         
               Perad, janjad, telad
            
            
               2 500
            
         
               Ostalo
            
            
               5 000
            
         
      (1)  Svrha ovih razina je doprinos poštovanju maksimalnih dopuštenih razina za hranu; one same ne jamče takvo poštovanje u svim okolnostima i ne umanjuju propisano praćenje razina kontaminacije u proizvodima životinjskog podrijetla namijenjenim za prehranu ljudi.
   
      (2)  Te se razine primjenjuju na gotovu hranu za životinje.